《初夏田园》
明代·徐夜

朱夏辄复变，深绿日以肥。感彼生物勤，节候曾不违。

清晨荷锄出，田间人尚稀。观物适自然，时见朝雉飞。

不惜筋力疲，但恐坐食非。作劳有时息，高舂行来归。

端坐抚素琴，可以理朝饥。

作者简介：（约1617—约1688）明末清初山东新城人，字东痴，初名元善，字长公。明诸生。工诗。明亡后更名夜，字嵇庵。隐居东皋郑潢河上，顺治间曾南行访林和靖故居，登严子陵钓台。康熙间荐鸿博，不赴。有《东痴诗钞》。